Star Wars: Clone Wars (TV-serie, 2003)

Star Wars: Clone Wars er en amerikansk animert science fiction- og eventyrserie for barn som gikk på Cartoon Network fra 2003 til 2005. Serien var regissert og produsert av Genndy Tartakovsky og basert på Star Wars. Serien ble produsert og lansert mellom spillefilmene Attack of the Clones og Revenge of the Sith, og var den første av en rekke Star Wars-produksjoner som utforsker konflikten kjent som «klonekrigene» (Clone Wars) som binder handlingen i de to spillefilmene sammen.

Serien ble i april 2014 klassifisert som ikke-kanonisk under begrepet Star Wars Legends. For hjemmemarkedet og strømmetjenester Disney+ ble serien den april 2021 re-lansert under navnet Star Wars Vintage: Clone Wars - 2D micro-series. Serien blir også gjort om til èn sesong.

 Handling 
Serien begynner kort tid etter Star Wars Episode II: Klonene angriper, og åpner når Den galaktiske republikk holder på å forfalle, og Jedi-ordenen er under beleiring fra separatister og Sith. Ettersom konflikten raser, kommer flere og flere planeter ut av republikkens kontroll. Jedi-ridderen Obi-Wan Kenobi leder et angrep mot planeten Muunilinst, hjemmet til den intergalaktiske bank-klanen - velgjørere for separatistene som ønsker å bryte ut av republikken.

Obi-Wans lærling, Anakin Skywalker, blir personlig utnevnt til å lede styrkene, av deres øverste kansler Palpatine. I mellomtiden tar separatist-lederen grev Dooku inn Asajj Ventress som sin nye Sith-lærling, og sender henne for å eliminere Anakin. Men Anakin forfølger Ventress til Yavin 4, hvor han klarer å beseire Asajj Ventress i en duell. Rundt denne historien foregår det også andre forskjellige konflikter som fokuserer på andre Jedi-riddere og deres handlinger:

Mester Mace Windu møter en droide-hær ubevæpnet på planeten Dantooine. Mester Yoda reiser til is-verdenen Ilum for å redde to Jedi i problemer. En gruppe Jedier møter også den fryktede general Grievous på Hypori. Republikken er desperat, og etter mye overveielse bestemmer Jedi-rådet seg for å forfremme Anakin til Jedi-ridder. Mot slutten av krigen har Anakin blitt en mye kraftigere Jedi. Serien tar slutt rett før Star Wars Episode III: Sithene tar hevn begynner.

 Skuespillere 
 Mat Lucas som Anakin Skywalker
 Frankie Ryan Mariquez som en ung Anakin Skywalker
 James Arnold Taylor som Obi-Wan Kenobi / Agent Kolar
 Tom Kane som Yoda
 Terrence Carson som Mace Windu / Saesee Tiin
 Anthony Daniels som C-3PO
 Corey Burton som San Hill / grev Dooku
 Grey DeLisle som Asajj Ventress / Padmé Amidala / Stass Allie
 Nick Jameson som Palpatine / Darth Sidious
 André Sogliuzzo som kommandør Cody / kaptein Typho / kaptein Fordo.
 Richard McGonagle som General Grievous.
 Fred Tatasciore som Qui-Gon Jinn / Oppo Rancisis
 Daran Norris som Ki-Adi-Mundi / Master Barrek / Even Piell
 Cree Summer som Luminara Unduli.
 Tatyana Yassukovich som Barriss Offee
 Kevin Michael Richardson som K'Kruhk

 Referanser 

 Eksterne lenker 


Clone Wars
Kategori:Animerte barneserier fra USA
Kategori:Animerte science fiction-TV-serier fra USA
Kategori:Animerte eventyrserier fra USA
Kategori:Animerte actionserier fra USA
Kategori:Animerte fantasyserier fra USA
Kategori:Star Wars (Ikke-kanoniske verk)
Kategori:TV-produksjoner på Cartoon Network
Kategori:TV-produksjoner fra USA, fra 2000-årene